Borgezių galerija

**Borgezių** arba **Borgezės galerija** () – meno muziejus, įsikūręs Romos pakraštyje esančio parko komplekso, žinomo kaip **Borgezių vila** (), centriniame pastate. Muziejaus kolekcija reikšminga antikinių ir italų Renesanso ir Baroko menininkų (ypač Berninio ir Karavadžo) darbais, muzikos instrumentų kolekcija.

## Istorija

Borgezių vila buvo pastatyta 1609−1613 m. architekto Flaminio Ponzio pagal kardinolo Scipionės Borgezės užsakymą. Scipionė Borgezė buvo pradėjęs kaupti nuosavą meno darbų kolekciją, buvo skulptoriaus Berninio globėjas ir Karavadžo dailės mėgėjas. Padedamas savo pusbrolio popiežiaus Pauliaus V Scipionė greitai sukūrė solidžią kolekciją. Pvz., popiežius 1607 m. perleido jam apie 100 konfiskuotų dailės darbų, o 1608 m. „palaimino“ Rafaelio darbo „Nuėmimas nuo kryžiaus“ pagrobimą iš bažnyčios Perudžoje.

Princo Markantonijo IV Borgezės iniciatyva apie 1775 m. vila buvo atnaujinta ir apsupta angliško tipo parku (arba sodu). Maždaug tuo pat metu galerija tapo viešai lankomu muziejumi, tiesa, neoficialiai. 1808 m. princas Kamilo Borgezė buvo priverstas Napoleono (kurio vasalas buvo) nurodymu parduoti daugiau nei 300 antikinių darbų Luvrui už žymiai mažesnę nei rinkos kainą. Tokiu būdu žymiausios antikinės Borgezių skulptūros atsidūrė Luvre (jas galima pažinti iš priedėlio „Borghese“ Luvro muziejuje). Kaip atsaką Kamilo suaktyvino kasinėjimus Borgezėms priklausančiose Romos vietovėse ir greitu laiku beveik atstatė antikinę kolekciją, o 1827 m. netgi nusipirko vieną kolekcijos šedevrų − Koredžo paveikslą „Danają“.

1903 m. muziejus atidarytas oficialiai ir 1995 m. kapitaliai atnaujintas. 2005 m. restauravus Fra Bartolomeo paveikslą „Kūdikėlio pagarbinimas“ jame aptiktas piršto antspaudas, tyrėjų teigimu, sutapo su pirštų antspaudais ant kitų 2 paveikslų, priskiriamų Leonardui da Vinčiui, kas leido teigti esą paveikslas gali būti Leonardo ankstyvųjų dienų darbas. Pats paveikslas savo laiku buvo priskirtas įvairiems autoriams ir tik 1926 m. − Fra Bartolomeo, tačiau ir minėtų 2 paveikslų Leonardo autorystė irgi diskutuotina.

## Dailės galerija

Galerijoje yra vertinga italų Aukštojo ir Vėlyvojo Renesanso bei Baroko epochų dailės meistrų kolekcija.


Saint Jerome Writing-Caravaggio (1605-6).jpg| Karavadžo. *„Šv. Jeronimas“*
Boy with a Basket of Fruit by Caravaggio.jpg| Karavadžo. *„Berniukas su krepšiu vaisių“*
Raffael 004.jpg| Rafaelis. *„[[Nuėmimas nuo kryžiaus (Rafaelis)|Nuėmimas nuo kryžiaus]]“*
Correggio - Danaë - WGA05341.jpg| Koredžas. *[[Danaja (Correggio)|„Danajė*]]
Fra Bartolomeo 001.jpg| Fra Bartolomeo. *„Kūdikėlio pagarbinimas“*
Antonello da Messina 054.jpg| Antonelas da Mesina. *„Vyro portretas“*
Giovanni Bellini - Madonna col Bambino.jpg| Giovanni Bellini. *„Madona“*
Lorenzo Lotto 047.jpg| Lorenzo Lotto. *„Seno vyro portretas“*


## Skulptūrų kolekcija


RapeOfProserpina.jpg| Berninis. *„[[Prozerpinos pagrobimas]]“*
VenusVictrix.jpg| Kanova. *„[[Venera Viktriks|Viktrikso Venera]]“*
Bernini-goat with infants.JPG| Berninis. *„Avis su kūdikiu Dzeusu ir faunu“*
Apollo and Daphne (Bernini).jpg| Berninis. *„[[Apolonas ir Dafnė]]“*


## Populiariojo kultūroje

* 2002 m. kompiuterinio žaidimo „Hitman 2: Silent Assassin“ pirmoji misija vyksta Borgezių viloje.


Rome - Gallerie Borghese avant restauration - 1963.jpg| Borgezių galerijos fasadas iki atnaujinimo
Museo Borghese.JPG| Borgezių galerija, naktinis apšvietimas
Galleria borghese facade.jpg| Borgezių galerijos fasadas


## Išnašos

## Nuorodos

* Oficiali svetainė